تورکیه جمهور باشلیغی رجب طیب ایردوغان پاپ فرانسوا بیلن تیلفون آرقه لی صحبت قیلدی.
تورکیه جمهور رئیسلیک علاقه باشقرمه سی تامانیدن بیریلگن بیاناتگه کوره بو اوچره شووده ایردوغان فلسطین ده بیر دولت ترورچیلیگی یوز بیریب تورگن لیگینی معلوم قیلیب، اسرائیل هجوملری نینگ نه فقط فلسطین برچه مسلمانلر، عیسویلر و انسانلیک که قره ته ایکن لیگینی افاده ایتدی.
مسجد اقصی و مقدس کبیر کلیسه سیگه باریش گه توسیق بولگن، عبادت ایرکین لیگی گه توسیق بولگن، فلسطین توپراقلریده معصوم انسانلرنی قتل ایتگن اشغالچی اسرائیل نینگ انسانلیک شرفینی هم ایاق آستی گه آلگن لیگینی اورغوله گن ایردوغان جنابلری اسرائیل سبب بولگن بو وحشت نینگ منطقوی خوفسیزلیک نی هم خطرگه دوچ کیلتیرگن لیگینی تیلگه آلدی.
جمهور باشلیغی ایردوغان اسرائیل نینگ بیت المقدس نینگ جایگاهینی اخلال ایتگن قانونسیز و انسانی بولمه گن عمللرینی تیزده اداغگه ییتکیزیشی، مقدس جایلرگه هجوم اویوشتیریش نی ایه مه گن اشغالچی اسرائیل گه قرشی برچه انسانیت نینگ بیرلیک بولیشی کیره ک لیگینی تاکییدله دی.
خلق ارا همجمعیت نینگ اسرائیل حق ایتگن کوچلی عکس العمل کورستیشی و درس بیریشی شونده ی بولیب بو توغریده عملی آدیملر آتیشی کیره ک لیگینی اورغوله دی. ایردوغان، تورکیه اوله راق برچه اورونیشلری نینگ بو نقطه گه ماسلشتیرگن لیکلرینی بیرلشگن ملتلر تشکیلاتی قاله ویرسه تیگیشلی برچه خلق ارا پلاتفورملرده کینگ کولملی بیر دیپلوماسی فعالیتی آلیب بارگن لیکلرینی معلوم قیلدی. بیراق بیرلشگن ملتلر تشکیلاتی خوفسیزلیک کینگشی نینگ کیره ک لی مسؤلیتینی بوینی گه آلیب حرکت قیلمه گن لیگینی تیلگه آلدی.
خلق ارا همجمعیت نینگ انسانلیک جرمی گه قول اورگن اسرائیل نی ییترلی چیکلاولر بیلن جزالنتیرمه گن تقدیرده فلسطین لیکلرنینگ قتل عام بولیش گه دوام ایته جگینی ایتدی.
جمهور باشلیغی ایردوغان بو توغریده پاپ فرانسوا بیره دیگن پیام و عکس العمل نینگ عیسوی عالمی و خلق ارا همجمعیت نینگ حرکت گه اوتیشی اوچون جوده اهمیت گه سزاوار ایکن لیگینی اورغوله دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
